முஸ்லிம்கள் பெரும்பான்மையாக உள்ள நாட்டில் தங்களுடைய மார்க்க, கலாச்சாரத்தை முழுமையாக பயின்று அதனடிப்படையில் வாழ்ந்திட சிக்கல் ஏதும் இல்லை. ஆனால் மக்கள் தொகையில் சிறுபான்மையாக உள்ள நாடுகளில் முஸ்லிம்கள் தங்களது மார்க்கத்தை குழந்தைகளுக்கு பயிற்றுவிக்கவும் அதனடிப்படையில் வாழ்ந்திடவும் தடைகள் உள்ளன.சில நாடுகளில் அரசு தடைகளை விதித்துள்ளன. சில நாடுகளில் முஸ்லிம்களே தடைகளை ஏற்படுத்தி அலட்சியமாக வாழ்கின்றனர். இந்தியா போன்ற நாட்டில் இந்திய அரசியலமைப்புச்சட்டம் முஸ்லிம்களுக்கு முழுமையான உரிமைகள் வழங்கியும் கூட இஸ்லாமியக் கல்வியை முறைப்படி பயிற்றுவித்து அந்த கலாச்சாரத்தின் நிழலில் முஸ்லிம் சமூகத்தை உருவாக்குவதிலிருந்து மார்க்க அறிஞர்களும் கல்வியாளர்களும் தலைவர்களும் தவறிவிட்டனர்.